## Odluka o objavi prijevoda okvira revizijskih standarda Međunarodne organizacije vrhovnih revizijskih institucija (INTOSAI)

### NN 146/2011 (16.12.2011.), Odluka o objavi prijevoda okvira revizijskih standarda Međunarodne organizacije vrhovnih revizijskih institucija (INTOSAI)

DRŽAVNI URED ZA REVIZIJU

2966

Na temelju odredbi članka 5. i članka 9. Zakona o Državnom uredu za reviziju (»Narodne novine« 80/11), glavni državni revizor donosi

ODLUKU

O OBJAVI PRIJEVODA OKVIRA REVIZIJSKIH STANDARDA MEĐUNARODNE ORGANIZACIJE VRHOVNIH REVIZIJSKIH INSTITUCIJA (INTOSAI)

I.

Odredbom članka 12. stavka 3. Zakona o Državnom uredu za reviziju, propisano je da se revizija obavija na način i prema postupcima utvrđenim okvirom revizijskih standarda Međunarodne organizacije vrhovnih revizijskih institucija (INTOSAI) i Kodeksom profesionalne etike državnih revizora.

II.

Okvir Međunarodnih standarda vrhovnih revizijskih institucija (International Standards of Supreme Audit Institutions), (dalje u tekstu: ISSAI okvir) se sastoji od dokumenata koje je usvojio Kongres Međunarodne organizacije vrhovnih revizijskih institucija (INCOSAI), s ciljem reguliranja profesionalnih standarda rada vrhovnih revizijskih institucija. Vrhovna revizijska institucija je javna institucija koja u skladu sa zakonom obavija najvišu funkciju revidiranja državnih izdataka u pojedinoj zemlji. U Republici Hrvatskoj vrhovna revizijska institucija je Državni ured za reviziju, koji je Ustavom Republike Hrvatska definiran kao najviša revizijska institucija Republike Hrvatske.

III.

ISSAI okvir čine:

|  |  |
| --- | --- |
| Prva razina – Osnovna načela | |
| ISSAI 1 | Limska deklaracija |

|  |  |
| --- | --- |
| Druga razina – Preduvjeti za rad vrhovnih revizijskih institucija | |
| ISSAI 10 | Meksička deklaracija o neovisnosti vrhovnih revizijskih institucija |
| ISSAI 11 | Smjernice i dobra praksa u pogledu neovisnosti vrhovnih revizijskih institucija |
| ISSAI 20 | Načela transparentnosti i odgovornosti |
| ISSAI 21 | Načela i dobra praksa u pogledu transparentnosti i odgovornosti |
| ISSAI 30 | Kodeks etike |
| ISSAI 40 | Kvaliteta revizije |

|  |  |
| --- | --- |
| Treća razina – Osnovna revizijska načela | |
| ISSAI 100 | Osnovna načela |
| ISSAI 200 | Opći standardi |
| ISSAI 300 | Standardi obavljanja revizije |
| ISSAI 400 | Standardi izvješćivanja |

|  |  |
| --- | --- |
| Četvrta razina – Revizijske smjernice | |
| Smjernice za primjenu: | |
| ISSAI 1000-2999 | Smjernice za financijsku reviziju |
| ISSAI 3000-3999 | Smjernice za reviziju učinkovitosti |
| ISSAI 4000-4999 | Smjernice za reviziju usklađenosti |
| Posebne smjernice: | |
| ISSAI 5000-5099 | Smjernice za međunarodne institucije |
| ISSAI 5100-5199 | Smjernice za reviziju okoliša |
| ISSAI 5200-5299 | Smjernice za reviziju privatizacije |
| ISSAI 5300-5399 | Smjernice za IT reviziju |
| ISSAI 5400-5499 | Smjernice za reviziju javnog duga |
| ISSAI 5500-5599 | Smjernice za reviziju novčanih pomoći za slučaj katastrofa |

INTOSAI GOV – INTOSAI smjernice za dobro upravljanje

|  |  |
| --- | --- |
| INTOSAI GOV 9100-9199 | Standardi unutarnje kontrole |
| INTOSAI GOV 9200-9299 | Računovodstveni standardi |

Međunarodna organizacija vrhovnih revizijskih institucija
(INTOSAI) objavljuje i redovno ažurira ISSAI okvir na web-stranici www.issai.org.

IV.

Prijevod dijelova ISSAI okvira iz točke III. ove Odluke koji određuju osnovna načela i preduvjete za rad Državnog ureda za reviziju u Republici Hrvatskoj, objavljuje se na web-stranicama Državnog ureda za reviziju www.revizija.hr. To su:

|  |  |  |
| --- | --- | --- |
| • | ISSAI 1 | Limska deklaracija o usvojenim načelima revizije, |
| • | ISSAI 10 | Meksička deklaracija o neovisnosti vrhovnih revizijskih institucija i |
| • | ISSAI 100 – 400 | Osnovna načela (ISSAI 100), |
|  |  | Opći standardi (ISSAI 200), |
|  |  | Standardi obavljanja revizije (ISSAI 300) i |
|  |  | Standardi izvješćivanja (ISSAI 400). |

V.

Prijevod drugih dijelova ISSAI okvira u Republici Hrvatskoj iz točaka I., II. i III. ove Odluke, glavni državni revizor objavljivat će naknadno, prema potrebi.

Danom stupanja na snagu ove Odluke prestaju važiti INTOSAI revizijski standardi (»Narodne novine« 93/94), koji su postali dio šireg okvira i zamijenjeni su INTOSAI revizijskim standardima – ISSAI 100 – 400.

Klasa: 030-05/11-02/6
Urroj: 613-01-01-11-1
Zagreb, 2. prosinca 2011.

Glavni državni revizor
mr. Ivan Klešić, dipl. oec., v. r.

Odluka, NN 146/2011-2966